text: Den lille kænguru er fanget
  10 april 2015 kl. 11.24
  En kænguru undslap i går eftermiddag. Den blev fanget af ejeren selv, så nu er den hjemme i god behold.
  Det er denne dværgkænguru som forsvandt fra sin indhegning torsdag eftermiddag.
  Kænguruen bor til dagligt mellem Holsted og Gørding, og den var tilsyneladende ikke løbet langt hjemmefra. Den var under flugten blevet spottet nær sit hjem.
  Politiet har efterlyst den siden, men kunne her fredag eftermiddag fortælle, at ejeren selv kunne fange den lille springfyr.
  Så sluttede springturen for kænguruen i Føvling. Er netop blevet indfanget af ejeren. Tak for den store interesse. #politidk
  
  